Александровка (Дәүләкән районы)

Почта индексы — 453410, ОКАТО коды — 80222804007.


 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Иҫәп алыу йылы һәм көнөБөтә халыҡИр-егеттәрҠатын-ҡыҙҙарИр-егеттәр өлөшө (%)Ҡатын-ҡыҙҙар өлөшө (%) 1897 йыл 9 февраль (26 ғинуар) 1920 йыл 26 август 1926 йыл 17 декабрь 1939 йыл 17 ғинуар 1959 йыл 15 ғинуар 1970 йыл 15 ғинуар 1979 йыл 17 ғинуар 1989 йыл 12 ғинуар 2002 йыл 9 октябрь 2010 йыл 14 октябрь23311212148,151,9

 Географик урыны 
 Район үҙәгенә тиклем (Дәүләкән): 21 км
 Яҡындағы тимер юл станцияһы (Дәүләкән): 21 км

 Тарихы 
Алға ауыл Советына инә. Район үҙәгенән һәм Дәүләкән тимер юл станцияһынан төньяҡ-көнбайышҡа табан 21 км алыҫлыҡта Кесе Өйҙөрәк йылғаһы буйында урынлашҡан. Ауылға Яңы Александровка булараҡ 1885 йылда нигеҙ һалына. Курск губернаһы Шигровский өйәҙе Николай улусы помещиктарының элекке крәҫтиәндәре 4040 дисәтинә ер һатып алып төпләнә. 2045 дисәтинә дворян Н. А. Баумгартендан, 1995 дисәтинә башҡа ер биләүселәрҙән һатып алына. 1903 йылда крәҫтиәндәр немец Г. Г. Нейфельдтан һәм Я. Я. Вибенан 600 дисәтинә ер һатып алалар. 1889 йылда ауылға Өфө һәм Минзәлә епископы Дионисий килә, буласаҡ сиркәү урыны билдәләнә.1890 йылда Александро-Невский сиркәүенең беренсе священнигы Афанасий Румянцев була.1892 йылда земский башланғыс училище асыла. 1902 йылда янғындан 12 йорт зыян күрә. 1919 йылдың 26 майында ауыл аҡтарҙан азат ителә. 1929 йылда дөйөм ер майҙаны — 1684,5 га. 1929—1960 йылдарҙа ауыл халҡы «Парижская коммуна», 1960—1991 йылдарҙа «Россия» колхозында, һуңынан МУП «Дәүләкән АРЗ»,СКХ «Александровка» хужалыҡтарында эшләй. 1936 йылда почта бүлексәһе асыла. 1960 йылда административ реформа һөҙөмтәһенә ярашлы яҡын торған Покровка ауылы Александровка менән берләшә. 1960 йылдың 25 июнендә Александровка ауыл Советы тарафынан сиркәүҙе ябыу ҡарары сығарыла. 1984 йылға тиклем ветеринария бүлексәһе эшләй.1989 йылда 132 урынлыҡ мәктәп төҙөү ҡарары сығарыла, 1997 йылда 108 урынлыҡ мәктәп төҙөлә. 2022 йылда балалар баҡсаһы асыла.
Халҡы: 1896 йылда 773 кеше, 1917 йылда 711 кеше, 1920 йылда — 692 кеше, 1926 йылда — 648 кеше, 1939—670 кеше. 1959 йылда —281 кеше,1969 йылда — 352 кеше, 1989 йылда —241 кеше, 1999 йылда — 247 кеше, 2002 кеше —228 кеше, 2010—233 кеше. Урыҫтар йәшәй (2002). Мәҙәниәт йорто, китапхана бар«История сел и деревень Башкортостана и сопредельных территорий» стр.476 .

 Урамдары 
Исемдәре:«Налог Белешмәһе» стастикаһында Александровка ауылы

Йылға аръяғы урамы ()

Үҙәк урамы ()

Крәҫтиән урамы ()

 Билдәле шәхестәре 

 Тәбиғәт ҡомартҡылары 
Ауыл эргәһендәге ултыртылған ағастар комплексы — тәбиғәт ҡомартҡыһы.

 Иҫкәрмәләр 

 Һылтанмалар 


 «История сел и деревень Башкортостана и сопредельных территорий» стр.476 
 «Налог Белешмәһе» стастикаһында Александровка ауылы

Категория:Дәүләкән районы ауылдары